Villa Augusta staan op 'n heuwel wat uitkyk oor die pragtige dorpie genaamd Riebeek-Kasteel met die Kasteelberg in die agtergrond. Dit is een van drie dorpies in die Riebeekvallei wat bekend is vir sy heerlike wyn en puik olywe. Ons tuin is goed gevestig en die sitrus- en olyfbome bied 'n hele paar privaat hoekies vir besoekers wat 'n behoefte het aan rus en vrede.
Die opstal het 3 gerieflike slaapkamers en 3 badkamers (1 is en suite), en daar is 2 koningingrootte-beddens in die solder. Daar is altesaam slaapplek vir 10 mense. Die oopplan-kombuis en eetarea is op die onderste vlak. Die area maak oop op die patio, braaiplek en swembad…
Die opstal het 3 gerieflike slaapkamers en 3 badkamers (1 is en suite), en daar is 2 koningingrootte-beddens in die solder. Daar is altesaam slaapplek vir 10 mense. Die oopplan-kombuis en eetarea is op die onderste vlak. Die area maak oop op die patio, braaiplek en swembad. Die kombuis is ten volle toegerus met 'n mikrogolfoond, yskas, wasmasjien, skottelgoedwasser wat deur al die gaste gedeel word. Verder is daar gemeenskaplike DStv in die onderste sitkamer en bo is daar nog 'n sitkamer en 'n balkon wat ideaal is vir diegene wat musiek wil luister of wil lees.
Gratis WiFi is beskikbaar en ons nooi gaste uit om heerlik langs die swembad te ontspan saam met hul vriende en familie.
Villa Augusta is gerieflike loopafstand vanaf die middedorp met al sy puik restaurante, wyn-, koffie- en snuisterywinkels. Beleef gerus die heerlike atmosfeer in die dorp as jy bestanddele gaan koop vir jou selfsorg-feesmaal.
Die huis kan in sy geheel of as afsonderlike kamers bespreek word.
Gaste wat na Villa Augusta gekyk het, het ook belangstelling getoon in die volgende lekke plekke:
Kloofstraat 9, Riebeek-kasteel, 7307, Wes-Kaap